חייו ומותו של מר גוסקין
מר גוסקין היה איש קטן, איש קטן; החיים עברו מעליו; ראשו הנוטה קצת לצד, קצת לצד; כמעט ונגע ברגליו; כשהיה בן עשרים ואחת,; עוד נותרו לו שיני החלב; מר גוסקין היה איש קטן, איש קטן; החיים עברו מעליו; הוריו עוד קיוו שיגדל, שיגדל; אבל הוא לא רצה עוד לגדול; לשם מה להרים את הראש, את הראש; אם ממילא סופו שיפול; וכיוון שמיעט לדבר; גם לא התחלף לו הקול; הוריו עוד קיוו שיגדל, שיגדל; אבל הוא לא רצה עוד לגדול; מעודו לא חלם על נשים, על נשים; ונשים לא חלמו אודותיו; לבדו בבוקר הוא קם, הוא קם; ובלילה לבד הוא שכב; היתה לו בת דודה קטנה; אבל הוא גם קטנות לא אהב; מעודו לא חלם על נשים, על נשים; ונשים לא חלמו אודותיו; היה לו משרד לתיווך, לתיווך; הוא עשה עסקים פה ושם; אבל איש לא ידע לתווך, לתווך; בין מר גוסקין לבין העולם; הוא ראה איך קונים וקונים; והמוות קונה את כולם; היה לו משרד לתיווך, לתיווך; הוא עשה עסקים פה ושם; מר גוסקין היה איש קטן איש קטן; החיים עברו מעליו; הוא נפטר בין שלושים וחמש, וחמש; בסוף, או באמצע הסתיו; על קיברו שמו אבן קטנה; ועליה באמצע נכתב:; "מר גוסקין היה איש קטן איש קטן; החיים עברו מעליו"; 